**VISOKO GOSPODARSKO UČILIŠTE**

 **U KRIŽEVCIMA**

***PROČIŠĆENI TEKST* Pravilnika o nagrađivanju studenata Visokoga gospodarskog učilišta u Križevcima** obuhvaća Pravilnik o nagrađivanju studenata Visokoga gospodarskog učilišta u Križevcima kojeg je donijelo Upravno vijeće Učilišta na svojoj sjednici 28. svibnja 2014. i Odluku o izmjeni i dopuni Pravilnika o nagrađivanju studenata Učilišta koju je donijelo Stručno vijeće Učilišta na svojoj sjednici 4. studenoga 2020.

**PRAVILNIK O NAGRAĐIVANJU STUDENATA**

**VISOKOGA GOSPODARSKOG UČILIŠTA U KRIŽEVCIMA**

 ***pročišćeni tekst***

**1. Opće odredbe**

Članak 1.

Pravilnikom o nagrađivanju studenataVisokoga gospodarskog učilišta u Križevcima (u daljnjem tekstu: Pravilnik) propisuje se:

* Svrha nagrađivanja studenata Visokoga gospodarskog učilišta u Križevcima (u daljnjem tekstu: VGUK),
* Vrste nagrada koje se dodjeljuju studentima VGUK,
* Uvjeti i postupak nagrađivanja studenata VGUK.

Izrazi koji se koriste u ovom Pravilniku, a imaju rodno značenje, koriste se neutralno i odnose se jednako na muški i ženski rod.

**2. Svrha nagrađivanja**

Članak 2.

Nagrade se dodjeljuju u svrhu poticanja izvrsnosti u studiranju i izvannastavnim aktivnostima te kao priznanje za iznimno zalaganje i rad koji doprinosi ugledu VGUK.

**3. Vrste nagrada**

Članak 3.

Nagrade koje se dodjeljuju studentima VGUK su:

* Dekanova nagrada,
* Nagrada VGUK

*3.1. Dekanova nagrada*

Članak 4.

Dekanovu nagradu dodjeljuje dekan najboljim redovitim i izvanrednim studentima za postignut uspjeh u prethodnoj akademskoj godini preddiplomskog stručnog studija *Poljoprivreda i specijalističkih diplomskih stručnih studija VGUK*.

Dekanova nagrada dodjeljuje se u povodu Dana Visokoga gospodarskog učilišta u Križevcima (u daljnjem tekstu: Dan Učilišta).

Dekanovom nagradom u jednoj akademskoj godini mogu biti nagrađeni:

1. Redoviti studenti preddiplomskog stručnog studija *Poljoprivreda*

- najbolji student I. godine studija

- najbolji student II. godine studija

2. Izvanredni studenti preddiplomskog stručnog studija *Poljoprivreda*

- najbolji student I. godine studija

- najbolji student II. godine studija

3. Redoviti student specijalističkog diplomskog stručnog studija *Poljoprivreda,* smjer *Održiva i ekološka poljoprivreda*

 - najbolji student I. godine studija

4. Izvanredni student specijalističkog diplomskog stručnog studija *Poljoprivreda,* usmjerenje *Održiva i ekološka poljoprivreda*

 - najbolji student I. godine studija

5. Izvanredni student specijalističkog diplomskog stručnog studija *Menadžment u poljoprivredi*

 - najbolji student I. godine studija.

*3.2. Nagrada VGUK*

Članak 5.

Nagrada VGUK dodjeljuje se najboljim završenim studentima preddiplomskog stručnog studija te najboljim završenim studentima specijalističkih diplomskih stručnih studija za postignut uspjeh tijekom studija.

Nagrada VGUK dodjeljuje se prilikom promocije završenih studenata.

Nagradom VGUK u jednoj akademskoj godini nagrađuje se po jedan student po svakom studijskom programu i statusu studenta (redoviti, izvanredni):

* najbolji redoviti student na preddiplomskom stručnom studiju *Poljoprivreda,*
* najbolji izvanredni student na preddiplomskom stručnom studiju *Poljoprivreda,*
* najbolji redoviti student na specijalističkom diplomskom stručnom studiju *Poljoprivreda,* usmjerenje *Održiva i ekološka poljoprivreda*,
* najbolji izvanredni student na specijalističkom diplomskom stručnom studiju *Poljoprivreda,* usmjerenje *Održiva i ekološka poljoprivreda*,
* najbolji izvanredni student na specijalističkom diplomskom stručnom studiju *Menadžment u poljoprivredi*

**4. Uvjeti i postupak nagrađivanja**

Članak 6.

Za Dekanovu nagradu mogu se natjecati studenti koji:

* nisu ponavljali godinu studija za koju dobivaju nagradu,
* imaju težinski prosjek ocjena 4,0 i više u godini za koju dobivaju nagradu,
* svojim nastavnim i izvannastavnim aktivnostima pridonose ugledu VGUK

Nagradu VGUK mogu dobiti studenti koji:

* su završili studij u trajanju n+1 (n= godine trajanja studijskog programa)
* imaju težinski prosjek ocjena 4,0 i više,
* svojim nastavnim i izvannastavnim aktivnostima pridonose ugledu VGUK

Članak 7.

Natječaj za Dekanovu nagradu raspisuje se najmanje mjesec dana prije Dana Učilišta.

Natječaj se objavljuje na oglasnoj ploči i mrežnim stranicama VGUK.

Za Nagradu VGUK se ne raspisuje natječaj, nego se završeni studenti koji pristupaju promociji rangiraju na temelju kriterija 1 Priloga Pravilnika i kriterija 2 Priloga Pravilnika, a na osnovi podataka koje završeni studenti upisuju u *Obrazac o dodatnim aktivnostima tijekom studija*.

*4.1. Povjerenstvo za nagrađivanje studenata*

Članak 8.

Postupak izbora najboljih studenata za Dekanovu nagradu i Nagradu VGUK provodi Povjerenstvo za nastavna pitanja (u daljnjem tekstu: Povjerenstvo).

Članak 9.

Nakon provedenog Natječaja za dodjelu Dekanove nagrade Povjerenstvo, prema kriteriju 1 i kriteriju 2 Priloga Pravilnika, izrađuje rang listu i podnosi pisano izvješće i prijedlog dekanu najkasnije deset dana prije Dana Učilišta.

Za Nagradu VGUK Povjerenstvo, prema kriteriju 1 Priloga Pravilnika i kriteriju 2 Priloga Pravilnika***,*** izrađuje rang listu i podnosi pisano izvješće i prijedlog dekanu najkasnije deset dana prije promocije.

Članak 10.

U slučaju da pristupnici za nagrade po pojedinim kategorijama postignu jednaki najviši broj bodova, nagrada se dodjeljuje svim pristupnicima s najvećim jednakim brojem bodova u pojedinoj kategoriji nagrađivanja.

Članak 11.

Oblik Nagrade VGUK i Dekanove nagrade određuje Dekanski kolegij za svaku akademsku godinu.

Članak 12.

Odluku o dodjeli Dekanove nagrade i Nagrade VGUK donosi dekan.

Imena nagrađenih studenata objavljuju se na oglasnoj ploči i na mrežnim stranicama VGUK.

Članak 13.

Sredstva za Nagradu Učilišta i Dekanovu nagradu osiguravaju se financijskim planom VGUK.

**5. Završne odredbe**

Članak 14.

Pravilnik stupa na snagu danom donošenja, a primjenjuje se protekom osam dana po objavi na oglasnoj ploči Učilišta.

Tajnica Učilišta:

Vesna Bradarić-Šlujo, dipl. iur.

***Kriterij 1. BODOVI ZA POSTIGNUT USPJEH PO PREDMETIMA OSTVAREN U RAZDOBLJU ZA KOJE SE DODJELJUJE NAGRADA:***

Popišu se svi položeni predmeti, pripadajući iznos ECTS bodova i ocjena.

Broj bodova po predmetu predstavlja umnožak broja ECTS bodova po predmetu i ocjene

Ukupni broj bodova predstavlja zbroj svih umnožaka.

|  |  |  |  |
| --- | --- | --- | --- |
| Predmet | ECTS bodovi | Ocjena | Bodovi(ECTS x ocjena) |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| Ukupno bodova: |  |

***Kriterij 2. BODOVI ZA DODATNE AKTIVNOSTI*** ***OSTVARENE U RAZDOBLJU ZA KOJE SE DODJELJUJE NAGRADA:***

* Objavljivanje znanstveno-stručnih radova - 10 bodova za 1 rad
* Aktivno sudjelovanje na stručnom ili znanstvenom skupu - 10 bodova
* Sudjelovanje na Erasmus mobilnosti zbog obavljanja stručne prakse - 10 bodova za svaki mjesec obavljene stručne prakse
* Sudjelovanje na Erasmus mobilnosti zbog studiranja - 40 bodova
* Sudjelovanje na projektima (1-3 projekta) - 10 bodova
* Isticanje na stručnoj praksi - 10 bodova
* Sudjelovanje u sportskim natjecanjima - 5 bodova
* Sudjelovanje na natjecanjima znanje – 5 bodova
* Uspjeh na sportskim natjecanjima (1.-3. mjesto na regionalnim ili višim kategorijama natjecanja) - 10 bodova
* Uspjeh na natjecanjima iz znanja iz područja struke (1. - 3. mjesto) - 10 bodova
* Aktivno članstvo u studentskim udrugama - 5 bodova
* Predsjedanje studentskim zborom VGUK - 10 bodova
* Aktivno sudjelovanje u radu odbora, povjerenstava i dr. VGUK- 5 bodova
* Aktivno članstvo u udrugama civilnog društva - 5 bodova
* Dobrovoljno davanje krvi - 5 bodova
* Izvannastavno usavršavanje (potvrde informatičkih tečajeva, tečajeva stranih jezika, radionica i slično) - 5 bodova
* Ostale aktivnosti – 5 do10 bodova
* Završetak studija u n godina - 20 bodova (samo za Nagradu VGUK)

Svaka aktivnost dokazuje se dodijeljenim nagradama, priznanjima, potvrdama i sličnim dokazima za razdoblje za koje se dodjeljuje nagrada.